Diari Oficial de la Generalitat Valenciana


Sumari del DOGV 8712, del 08-01-2020 (2019/11784)

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana de l'àmbit denominat Colònia d'Aviació.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8712

Data del DOGV
:   08-01-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/11955


Data del document
:   04-12-2019

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual del Pla general d'ordenació urbana de l'àmbit denominat Colònia d'Aviació. [2019/11822]  
En compliment del que disposa l'article 51.7 de la Llei 5/2015, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (d'ara endavant LOTUP) i el Decret de l'Alcaldia Presidència de data 7 de juny de 2018, es procedeix a ordenar la inserció de la resolució de l'aprovació de l'informe ambiental i territorial estratègic en el procediment simplificat d'avaluació ambiental i territorial estratègica de la modificació puntual del Pla general d'ordenació urbana de l'àmbit denominat Colònia d'Aviació.  
  
Per iniciativa de l'Ajuntament d'Alcoi s'ha elaborat la modificació referida en l'epígraf anterior relativa a l'ordenació urbanística d'aquest àmbit per a integra-lo en la trama urbana, definir les obres de rehabilitació edificatòria i la realització de les obres de nova edificació en substitució de les existents.  
Vistos els informes, tots favorables a la tramitació de la modificació proposada, emesos pels departaments municipals de Medi Ambient, Mobilitat i Arquitectura, es van enviar, perquè en prenguera coneixement, a la comissió tècnica d'avaluació ambiental estratègica de plans i programes de l'Ajuntament, la qual, en la sessió celebrada el dia 19 de novembre de 2019, es va pronunciar favorablement a la tramitació.  
Per tot el que s'ha exposat anteriorment i com és competent l'Alcaldia Presidència, per ser l'òrgan ambiental i territorial estratègic de l'Ajuntament, amb data 3 de desembre de 2019, va resoldre, mitjançant un decret i per allò que ara interessa, el següent:  
- Aprovar l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general d'ordenació urbana de l'àmbit denominat Colònia d'Aviació en què es pretén la consecució dels fins a què es fa menció en el cos expositiu d'aquest anunci per no tenir efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i correspon continuar la tramitació d'acord amb el capítol III del títol III del llibre I de la mateixa llei.  
  
- Determinar que no pertoca cap recurs contra aquesta resolució, per no ser un acte definitiu en via administrativa, sense perjudici dels que, si escau, siguen procedents en via administrativa contra l'acte d'aprovació de la modificació puntual. Tot el que s'ha indicat anteriorment de conformitat amb el que es preveu en l'article 51.7 de la LOTUP.  
- D'acord amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del pla o programa en el termini màxim de quatre anys des de la publicació.  
- Notificar aquesta resolució a les persones interessades que apareguen en l'expedient ambiental d'aquesta actuació.  
  
Alcoi, 4 de desembre de 2019.- L'alcalde president: Antonio Francés Pérez.